στραταγεοντος αρχεδαμου φολα το τεταρτον μηνος αγυειου εν δελφοις δε αρχελαου του δαμοσθενεος μηνος ηρακλειου επι τοισδε απεδοτο λυκος αριστωνος ερματτιος σωμα γυναικειον αι ονομα λυκισκα και αλλο ανδρειον ωι ονομα καλλιμαχος τωι απολλωνι τωι πυθιωι τιμας αργυριου μναν οκτω καθως επιστευσαν λυκισκα και καλλιμαχος τωι θεωι ταν ωναν εφ ωιτε ελευθεροι ε ιμεν και ανεφαπτοι απο παντων τομ παντα βιον ποιεοντες ο κα θελωντι και αποτρεχοντες οις κα θελωντι. βεβαιωτηρες κατα τον νομον θευδωριδας ανδρομενεος αρισταγορας ευθυδαμου δελφοι νικολαος ευβουλου καλλιπολιτας. παραμειναντω δε λυκισκα και καλλιμαχος παρα λυκον ετη πεντε ποιε[ο]ντες το ποτιτα[σ]σομενον παν το δυνατον. αρχει του χρονου μη[ν] αγυειος ο επι αρχεδαμου στραταγου ως δε δελφοι αγοντι μην ηρακλειος ο επι αρχελαου. επει δε κα διεξελθη ο χρονος αποτρεχοντω ελευθεροι λυκισκα και καλλιμαχος. ει δε τις κα απτηται λυκισκας η καλλιμαχου βεβαιον παρεχοντω τωι θεωι ταν ωναν ο τε αποδομενος λυκος και οι βεβαιωτηρες. ομοιως δε και οι παρατυγχανοντες κυριοι εοντων συλεοντες ως ελευθερους οντας επι τον θεον αζαμιο[ι] εοντες και ανυποδικοι πασας δικας και ζαμιας. μαρτυρες τοι ιερεις του απολλωνος αθαμβος αμυντας και των αρχοντων αρχελαος ιδιωται δαμενης ξενων γλαυκου ευκλειδας καλλειδα επιχαρης γλαυκος ξενωνος καλλιερος. ταν ωναν φυλασσοντι γλαυκος ξενωνος καλλιερος ο νεωκορος.
Phokis — Delphi — 174 BC
 174 BC